Diari Oficial de la Generalitat Valenciana


Sumari del DOGV 6585, del 11-08-2011 (2011/8716)

Informació pública del projecte de modificació puntual número 01/2011 del pla general i dels convenis urbanístics de permuta de terrenys amb els propietaris de les parcel·les de propietat privada que canvien d'ús i passen a ser qualificades com a dotació pública.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6585

Data del DOGV
:   11-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8716


Data del document
:   29-07-2011

Organisme emissor
:   Ajuntament de Cox

Tipus de document
:   Anunci

Descriptors 

:   * Cox
    * pla d'urbanisme
    * administració local

Informació pública del projecte de modificació puntual número 01/2011 del pla general i dels convenis urbanístics de permuta de terrenys amb els propietaris de les parcel·les de propietat privada que canvien d'ús i passen a ser qualificades com a dotació pública. [2011/8716]  
El Ple de l'Ajuntament, en la sessió de data 26 de juliol de 2011, ha acordat sotmetre a informació pública, durant un termini d'un mes, el Projecte de Modificació Puntual Número 01/2011 del Pla General, de data gener 2010, promogut pel propi Ajuntament i redactat per l'arquitecte Carlo Giacomo Pestarino, així com els tres convenis urbanístics de permuta de terrenys amb els propietaris de les parcel·les de propietat privada que canvien d'ús i passen a ser qualificades com a dotació pública, i es procedeix a la inserció d'edictes en el Diari Oficial de la Comunitat Valenciana i en un diari no oficial d'àmplia difusió a la localitat, a fi de que durant el dit termini puguen formular-se les al·legacions o els suggeriments que es tinguen per convenient.  
  
El Projecte de Modificació Puntual del Pla General Número 01/2010 respon a l'objectiu de dur a terme una reordenació del sòl dotacional públic en el sòl urbà consolidat, a fi de facilitar l'accés a la població portant nous equipaments a les zones menys dotades del nucli urbà municipal. El que es pretén aconseguir a través de tres distintes actuacions per al canvi d'usos urbanístics en diferents parts o zones del municipi, a saber:   
A) Parcel·les del centre tradicional, en les proximitats del castell de Santa Bárbara, en la zona denominada popularment «Carrer Davall», al llarg dels carrers Majors, els Amics i l'Horta, amb una superfície conjunta de 1.429,14² m'i classificades com residencial-comercial (RCU), passarien, junt amb la parcel·la propietat municipal S2 de la UE3 (amb una superfície de 225,24 m², classificada com residencial-comercial, RCU), a ser ús dotacional i classificar-se com a equipament cultural, amb la qual cosa es pretén la creació ordenada d'uns espais de trànsit i d'oci per als ciutadans, mitjançant la reconstrucció del paisatge tradicional en l'accés al castell de Santa Bárbara, que s'ha anat deteriorant gradualment amb els anys fins a la seua desaparició. A canvi de la disminució de sòl residencial i augment de sòl dotacional que comporta, i per a possibilitar la permuta amb dues parcel·les de propietat privada que es troben al costat de les parcel·les propietat municipal en la zona referenciada (síties en carrer Major, núm. 22, amb una superfície de terreny de 140 m² i en el carrer Major, núm. 12, amb una superfície de terreny de 242 m²), la parcel·la propietat municipal DP2, de 1.040,63 m² de superfície, i la subparcel·la de 1.306,83 m² de la parcel·la DP1, síties ambdues en el pla parcial S.1.1, el Germinat, classificades com a equipament esportiu (E/DP) passarien a estar classificades d'ús residencial (RCU).   
B) Parcel·les del centre tradicional, amb una superfície registral total de 2.307,62 m², síties en la zona del nucli urbà denominada «Cox Vell», entre l'avinguda de la Cruz, número 32-34-36, i carrer Pintor Sorolla, núm. 7 i 8, i classificades com residencial-comercial (RCU), passarien a ser ús dotacional i classificar-se com a equipament esportiu. A canvi d'aquesta disminució de sòl residencial i augment de sòl dotacional, i per a possibilitar la seua permuta amb terrenys municipals, la parcel·la propietat municipal EQ2, de 2227,34 m², situada entre l'avinguda Josefina Manresa i els carrers Sacerdot Domingo Serna Martínez i Alcalde José Gambín Pineda, ubicada en el sector S.1, el Pintaor, qualificada actualment com a equipament educatiu i cultural, passaria a qualificar-se com residencial-comercial. D'aquesta parcel·la se segregarien 1.275 m² per a permutar-los amb la propietat privada abans descrita.   
C) Al carrer Sant Francesc, número 19, en el centre tradicional de Cox, es va ubicar la vivenda on va residir el poeta Miguel Hernández amb la seua esposa Josefina Manresa, hui propietat privada, en una superfície de 613 m², qualificada urbanísticament com a sòl urbà residencial-comercial (RCU), de la qual es canviaria el seu ús a equipament cultural per a poder construir la casa museu Miguel Hernández, de gran interés cultural. A canvi, les parcel·les propietat municipal ubicades al sector RC 3 (SUG 3) amb els números 38 i 39, de 364 i 392 m² de superfície, qualificades respectivament com a ús social i comercial, passarien, amb la seua superfície conjunta de 756 m², a qualificar-se com a ús residencial, la qual cosa, al seu torn, possibilitaria la permuta amb la propietat privada. Aquests canvis milloren l'ordenació existent i faciliten l'accés a la població del nucli antic a un millor servei cultural.   
De conformitat amb el que disposen els articles 83.2.a, 90.2, 91.1, 94.5 i en la disposició addicional quarta de la Llei 16/2005, de 30 de desembre, de la Generalitat, Urbanística Valenciana, i articles 223.5, 554 i concordants del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, se sotmet a informació pública la modificació puntual número 01/2010 del Pla General de Cox i l'esborrany dels convenis urbanístics per a la permuta de terrenys entre l'Ajuntament de Cox i els propietaris afectats, durant el termini d'un mes comptador des de la publicació d'aquest anunci en el Diari Oficial de la Comunitat Valenciana, durant els quals qualsevol persona, física i jurídica, podrà consultar la documentació que integra l'expedient i presentar les al·legacions, els suggeriments, els informes i qualssevol altres documents que crega oportuns, en el departament d'urbanisme d'aquest Ajuntament i en horari de 09.00 a 14.00 hores.  
  
S'adverteix que, de conformitat amb el que disposa article 101 de la Llei 16/2005, de la Generalitat, Urbanística Valenciana, aquest acord de sotmetre a informació pública la modificació del pla general produeix l'efecte suspensiu d'atorgament de llicències en les àrees del municipi les noves determinacions de les quals suposen modificació del règim urbanístic vigent, durant el termini màxim d'un any a comptar de la data de l'acord plenari al principi referit.  
  
Cox, 29 de juliol de 2011.- L'alcalde: Carmelo Rives Fulleda.